Številka: 4102-4/2021/13

Datum: 10. 2. 2022

Na podlagi 226. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16), 98. b člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO in 196/21 – ZDOsk), 13. člena Pravilnika o sofinanciranju socialnovarstvenih programov (Uradni list RS, št. 70/16, 34/19 in 40/21) in Sprememb proračuna Republike Slovenije za leto 2022 (DP2022-A) (Uradni list RS, št.. 187/21) v postopku izvedbe Javnega razpisa za sofinanciranje socialnovarstvenih programov za leto 2022, objavljenega v Uradnem listu RS, št. 181/2021, dne 19. 11. 2021, minister za delo, družino, socialne zadeve in enake možnosti izdaja naslednji

**S K L E P**

1. **Ministrstvo za delo, družino, socialne zadeve in enake možnosti bo v obdobju od leta 2022 do 2028 sofinanciralo naslednje javne socialnovarstvene programe:**
2. Ljudska univerza Radovljica, Mladinski dnevni center KamRa

V letu 2022 bo program sofinanciran v skupni višini 73.700,00 EUR, in sicer za stroške dela 67.000,00 EUR in stroške materiala ter storitev v višini 6.700,00 EUR.

1. Mozaik, društvo za socialno vključenost, so.p., Pomoč na vratih - Terensko delo s potencialnimi brezdomnimi osebami in zagovorništvo

V letu 2022 bo program sofinanciran v skupni višini 73.700,00 EUR, in sicer za stroške dela 67.000,00 EUR in stroške materiala ter storitev v višini 6.700,00 EUR.

1. Raziskovalno izobraževalno središče Dvorec Rakičan, Zeleno in zdravo socialno vključevanje Romov - ZZ Rom

V letu 2022 bo program sofinanciran v skupni višini 69.300,00 EUR, in sicer za stroške dela 63.000,00 EUR in stroške materiala ter storitev v višini 6.300,00 EUR.

1. Šent- Slovensko združenje za duševno zdravje, Mreža programov za zmanjševanje škode zaradi drog

V letu 2022 bo program sofinanciran v skupni višini 382.400,00 EUR, in sicer za stroške dela 337.750,00 EUR in stroške materiala ter storitev v višini 44.650,00 EUR.

1. Zavod Franko Maribor, Zavod za razvijanje, načrtovanje in izvajanje dela v skupnosti, Prehodna stanovanjska skupina

V letu 2022 bo program sofinanciran v skupni višini 59.400,00 EUR, in sicer za stroške dela 49.500,00 EUR in stroške materiala ter storitev v višini 9.900,00 EUR.

1. Aloja, Zavod za dolgotrajno pomoč, Maribor, Svetovanj in podpora pri demenci DE mentia Consulting and support - DeCo

V letu 2022 bo program sofinanciran v skupni višini 39.600,00 EUR, in sicer za stroške dela 36.000,00 EUR in stroške materiala ter storitev v višini 3.600,00 EUR.

1. Društvo ženska svetovalnica, Krizni center za ženske in otroke, žrtve nasilja

V letu 2022 bo program sofinanciran v skupni višini 225.600,00 EUR, in sicer za stroške dela 188.000,00 EUR in stroške materiala ter storitev v višini 37.600,00 EUR.

1. Center za socialno delo Gorenjska, Dnevni center za otroke in mladostnike DC Ω

Program je zbral 56 točk.

Komisija predlaga, da se program sofinancira v skupni višini 87.100,00 EUR, in sicer za stroške dela 67.000,00 EUR in stroške materiala ter storitev v višini 20.100,00 EUR.

1. Zavod za pomoč družini na domu Vitica, Gornja Radgona, so.p., Dnevni center IZZA - za osebe s težavami v duševnem zdravju

V letu 2022 bo program sofinanciran v skupni višini 75.700,00 EUR, in sicer za stroške dela 67.000,00 EUR in stroške materiala ter storitev v višini 8.700,00 EUR.

1. Društvo SOS telefon za ženske in otroke- žrtve nasilja, SOS telefon za ženske in otroke - žrtve nasilja

V letu 2022 bo program sofinanciran v skupni višini 177.650,00 EUR, in sicer za stroške dela 161.500,00 EUR in stroške materiala ter storitev v višini 16.150,00 EUR.

1. Višina sofinanciranja za obdobje od leta 2023 do 2028 bo za izbrane javne socialnovarstvene programe določena s sklenitvijo pogodbe za posamezno leto na osnovi izračuna iz javnega razpisa za sofinanciranje socialnovarstvenih programov za leto 2022 in ob upoštevanju osnov za odmero stroškov dela, ki bo objavljena v javnem razpisu za sofinanciranje socialnovarstvenih programov za posamezno tekoče leto, pri čemer bodo upoštevane proračunske možnosti v posameznem letu.
2. V tem postopku ni bilo stroškov postopka.

**OBRAZLOŽITEV**

Ministrstvo za delo, družino, socialne zadeve in enake možnosti je na podlagi 18.s, 18.š in 98.b člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO in 196/21 – ZDOsk; v nadaljnjem besedilu: ZSV), 219. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16) ter Pravilnika o sofinanciranju socialnovarstvenih programov (Uradni list RS, št. 70/16, 34/19 in 40/21), objavilo Javni razpis za sofinanciranje socialnovarstvenih programov za leto 2022 (v nadaljnjem besedilu: javni razpis).

Postopek javnega razpisa je vodila Komisija za vodenje postopka javnega razpisa za dodelitev sredstev za sofinanciranje socialnovarstvenih programov za leto 2022 (v nadaljevanju: komisija), imenovana z odločbo ministra za delo, družino, socialne zadeve in enake možnosti, št. 4102-4/2021/1 z dne 14. 10. 2021, v skladu z 219., 220., 221., 222., 223., 224. in 225. členom Pravilnika o postopkih za izvrševanje proračuna Republike Slovenije.

Na podlagi javnega razpisa so prijavitelji lahko prijavili programe v okviru dveh sklopov, in sicer za javne socialnovarstvene programe za obdobje od 2022 do 2028 in razvojne socialnovarstvene programe za leto 2022. V sklop javnih socialnovarstvenih programov sodijo programi, ki so uporabnikom na voljo daljše časovno obdobje in vključujejo dalj časa trajajoče aktivnosti na podlagi individualiziranih načrtov obravnave. Programi so uporabniku na voljo vsak delovni dan ali so organizirani kot mreža programov enega izvajalca v več regijah. Namen programa je predvsem strukturna in funkcionalna reorganizacija socialne mreže uporabnika oziroma sodelovanje pri oblikovanju ali vzpostavitvi nove socialne mreže uporabnika.

## Na podlagi javnega razpisa so prijavitelji javnih socialnovarstvenih programov prijave morali oddati do 10. 12. 2021. Na javni razpis za javne socialnovarstvene programe je v roku prispelo 10 prijav. Komisija je vseh 10 prijav, ki so prispele v roku, na podlagi 223. člena Pravilnika o postopkih za izvrševanje proračuna Republike Slovenije pregledala ter ugotovila, da sta bili dve (2) prijavi nepopolni oziroma jima niso bila priložena ustrezna dokazila, zato je prijavitelja pozvala k dopolnitvi prijave. Komisija je sama pridobila dokazila – podatke iz uradnih evidenc. Po pregledu dopolnitev prijav javnih socialnovarstvenih programov je komisija ugotovila, da sta bili obe prijavi dopolnjeni v roku in v skladu z zahtevami. V nadaljnjem postopku preverjanja pogojev je komisija ugotovila, da je vseh 10 prijav formalno popolnih.

## Komisija je pri pregledovanju programov upoštevala izpolnjevanje splošnih in posebnih pogojev ter jih ocenila na podlagi meril za izbor javnih socialnovarstvenih programov.

**Splošni pogoji za kandidiranje na javnem razpisu za javne in razvojne socialnovarstvene programe:**

## Komisija je pri ocenjevanju programov upoštevala naslednje splošne pogoje za dodelitev sredstev:

1. Prijavitelj **javnega ali razvojnega** socialnovarstvenega programa mora izpolnjevati naslednje splošne pogoje:
2. je pravna oseba javnega ali zasebnega prava, ki ima v ustanovitvenem aktu ali drugem temeljnem aktu določeno neprofitno delovanje,
3. je pravna oseba, ki je na dan prijave registrirana za opravljanje dejavnosti socialnega varstva, in sicer za dejavnost SKD 87 – socialno varstvo z nastanitvijo, SKD 88 – socialno varstvo brez nastanitve ali SKD 94.991 – dejavnost invalidskih organizacij po Uredbi o standardni klasifikaciji dejavnosti (Uradni list RS, št. 69/07 in 17/08) ali ima status humanitarne organizacije ali status invalidske organizacije ali status nevladne organizacije v javnem interesu na področju socialnega varstva ali na področju družinske politike ali je njeno delovanje na področju prijavljenih vsebin določeno v ustanovitvenem aktu ali drugem temeljnem aktu organizacije. V primeru, da je prijavitelj samostojni podjetnik, gospodarska družba ali občina, bo prijava zavrnjena,
4. za prijavljeni program izpolnjuje kadrovske pogoje, in sicer:

* strokovni vodja po tem javnem razpisu je strokovni delavec po 69. členu ZSV z najmanj dvema letoma delovne dobe kot strokovni delavec po ZSV, ali ima opravljen strokovni izpit po ZSV in štiri leta delovne dobe na področju socialnega varstva,
* strokovni delavci po tem javnem razpisu so strokovni delavci po 69. členu ZSV (imajo končano višjo ali visoko šolo, ki izobražuje za socialno delo in imajo opravljen strokovni izpit po ZSV). Strokovni delavci so tudi tisti delavci, ki imajo končano višjo ali visoko šolo psihološke ali biopsihološke smeri, pedagoške smeri in njenih specialnih disciplin, upravne, pravne, sociološke, zdravstvene smeri - smer delovne terapije in teološke smeri z ustrezno specializacijo ter imajo opravljen strokovni izpit po ZSV,
* laični delavci z najmanj višjo strokovno izobrazbo so po tem javnem razpisu vsi delavci z najmanj višjo strokovno izobrazbo, ki nimajo ustrezne smeri izobrazbe po prejšnji alineji,
* laični delavci z vključno srednjo izobrazbo so po tem javnem razpisu vsi delavci, ki imajo srednjo ali nižjo izobrazbo,

1. za prijavljeni program izpolnjuje prostorske pogoje glede na vsebino programa in glede na število vključenih uporabnikov ter pogoje glede tehnične opremljenosti (v primeru terenskega dela mora zagotoviti tehnično opremo - prilagojeno vozilo), določene s tem javnim razpisom,
2. za prijavljeni program ima pregledno, uravnoteženo in jasno konstrukcijo prihodkov in odhodkov, pri čemer je prijavitelj ministrstvo zaprosil za sredstva na način, da je upošteval vrsto in število zaposlenih, kot je določeno v VII. poglavju tega javnega razpisa,
3. za prijavljeni program ima urejeno, pregledno in sledljivo dokumentacijo, skladno z vsemi predpisi o hrambi dokumentacije in skladno z EU GDPR uredbo o varstvu osebnih podatkov,
4. prijavitelj ima za prijavljeni program urejen pritožbeni postopek znotraj organizacije,
5. prijavitelj ima za prijavljeni program zagotovljeno najmanj 20 % sofinanciranje prijavljenega programa, kar vključuje prejeta sredstva s strani lokalnih skupnosti (sklep o sofinanciranju prijavljenega programa ali ovrednoteno brezplačno uporabo prostorov), delež javnih del, ki je sofinanciran s strani lokalnih skupnosti, donacije, prejeta sredstva iz naslova dohodnine za financiranje splošno koristnih namenov, članarine, plačane participacije in prispevke za udeležbo v programu, ovrednoteno prostovoljsko delo (ovrednoteno prostovoljsko delo, ki ga prijavitelj uveljavlja kot sofinanciranje, ne sme presegati 10 % vrednosti prijavljenega programa za leto 2022) ipd.,
6. prijavitelj zagotavlja brezplačno izvajanje vseh vsebinskih aktivnosti prijavljenega programa za vključene uporabnike, razen v primeru namestitvenih programov (materinski domovi, varne hiše, zatočišča, krizni centri, stanovanjske skupine na področju duševnega zdravja, bivalne skupnosti za invalide, terapevtske skupnosti, komune, stanovanjske skupine za odvisnike, nastanitvene programe za brezdomce,...),
7. prijavitelj ima za prijavljeni program zagotovljeno kontinuirano supervizijo, najmanj 10x letno s strani supervizorja iz seznama supervizorjev Socialne zbornice Slovenije (vsi zaposleni vključeni v supervizijo 10 x letno),
8. prijavitelj prijavljenega programa ne izvaja kot del javne službe,
9. prijavitelj ima poravnane vse pogodbene obveznosti iz preteklih razpisov ministrstva, ali ima sklenjene dogovore o vračilu sredstev in sredstva v skladu z dogovorom tudi redno vrača in
10. prijavitelj ima po stanju do vključno zadnjega dne v mesecu pred oddajo prijave poravnane vse zapadle davke in druge obvezne dajatve v Republiki Sloveniji.
11. Prijavitelj **javnega socialnovarstvenega** programa mora poleg izpolnjevanja splošnih pogojev iz točke A. tega poglavja, izpolnjevati še naslednje splošne pogoje, in sicer:
12. program že izvaja na območju Republike Slovenije,
13. za prijavljeni program ima veljavno listino Socialne zbornice Slovenije o strokovni verifikaciji javnega socialnovarstvenega programa,
14. strokovni vodja programa je zaposlen za polni delovni čas in
15. za prijavljeni program ima finančno podporo lokalne skupnosti ali soglasje lokalne skupnosti za izvajanje programa.

**Dodatna pogoja za kandidiranje na javnem razpisu za javne socialnovarstvene programe sta:**

1. prijavitelj mora izkazati pozitivno poslovanje. Če AJPES-ovi potrjeni računovodski izkazi za leto 2020 izkazujejo presežek odhodkov nad prihodki, mora biti v prijavi priložen sprejet program pokritja v naslednjih letih in
2. proti prijavitelju ne sme biti uveden postopek prisilne poravnave, stečaja ali likvidacije in prijavitelj ni prenehal poslovati na podlagi sodne ali druge prisilne odločbe.

**Merila za ocenjevanje / izbor javnih in razvojnih socialnovarstvenih programov:**

Socialnovarstveni programi bodo za posamezno merilo prejeli 0 ali več točk. Maksimalno število točk za javne socialnovarstvene programe (splošna in dodatna merila) je 64 točk. Zavrnjeni bodo javni socialnovarstveni programi, ki od možnih 64 točk ne bodo zbrali vsaj 42 točk. Maksimalno število točk za razvojne socialnovarstvene programe (splošna in dodatna merila) je 61 točk. Zavrnjeni bodo razvojni socialnovarstveni programi, ki od možnih 61 točk ne bodo zbrali vsaj 43 točk.

**Splošna merila za ocenjevanje javnih in razvojnih socialnovarstvenih programov so:**

1. Prijavitelj ima za program postavljene jasne in merljive cilje, ki so v skladu z razpisano vsebino tega javnega razpisa:

* izpolnjuje v celoti (8 točk),
* izpolnjuje v večji meri (5 točk),
* izpolnjuje v manjši meri (2 točki).

2. Potencialni uporabniki v programu sodijo v ranljivo skupino, pogoji za vključitev uporabnikov v program so jasno opredeljeni:

* izpolnjuje v celoti (8 točk),
* izpolnjuje v večji meri (5 točk),
* izpolnjuje v manjši meri (2 točki).

3. Metode dela, strokovna ravnanja in aktivnosti v programu so jasno opredeljeni. Z metodami dela, strokovnimi ravnanji in aktivnostmi v programu se dosegajo cilji programa. Število ur vključenosti posameznega uporabnika v program v določenem časovnem obdobju omogoča doseganje ciljev programa:

* izpolnjuje v celoti (8 točk),
* izpolnjuje v večji meri (5 točk),
* izpolnjuje v manjši meri (2 točki).

4. Prijavitelj ima za program opredeljen ustrezen način evalviranja doseganja ciljev programa. Prijavitelj je s prijavljenim programom aktivno vključen v sistem evalviranja in pri tem opravlja vse dogovorjene obveznosti:

* prijavitelj ima za program izdelan celovit način evalviranja doseganja ciljev programa in je aktivno vključen v enotni sistem zunanjega evalviranja ter pri tem opravlja vse dogovorjene obveznosti. Zunanji evalvator primerja doseganje ciljev programa znotraj sorodnih programov. Uporabniki programa aktivno sodelujejo pri evalvacijskih obveznostih (6 točk),
* prijavitelj ima za program izdelane druge načine merjenja ciljev znotraj organizacije (samoevalvacija) iz katerih lahko preveri in prikaže rezultate delovanja programa, ni pa vključen v zunanjo evalvacijo in se na ta način program ne primerja z drugimi sorodnimi programi. Uporabniki programa aktivno sodelujejo pri evalvacijskih obveznostih (4 točke),
* v programu samo delno izvajajo merjenje posameznih ciljev programa (npr. merijo zgolj zadovoljstvo uporabnikov). Uporabniki programa aktivno sodelujejo pri evalvacijskih obveznostih (2 točki).

5. Prijavitelj ima za program predvideno ustrezno kadrovsko strukturo glede na merila za odmero sredstev/izračuni:

- vse zaposlene osebe v programu, ki bodo sofinancirane s strani ministrstva, imajo ali izobrazbo po 69. členu ZSV in opravljen strokovni izpit s področja socialnega varstva ali najmanj višjo strokovno izobrazbo in opravljen preizkus usposobljenosti s področja socialnega varstva (8 točk),

- vse zaposlene osebe v programu, ki bodo sofinancirane s strani ministrstva, imajo izobrazbo po 69. členu ZSV in v celoti ne izpolnjujejo kriterija iz prve alineje tega merila (6 točk),

- vse zaposlene osebe v programu, ki bodo sofinancirane s strani ministrstva, imajo najmanj višjo strokovno izobrazbo in v celoti ne izpolnjujejo kriterija iz prve in druge alineje tega merila in za zaposlene osebe v programih, kjer se za vse zaposlene osebe v programu zahtevajo le laični delavci z vključno srednjo izobrazbo (4 točke),

- vse zaposlene osebe v programu, ki bodo sofinancirane s strani ministrstva, in v celoti ne izpolnjujejo kriterijev iz prve, druge in tretje alineje tega merila (2 točki).

6. Prijavitelj ima za program zagotovljeno sofinanciranje s strani drugih sofinancerjev, in sicer:

* v višini najmanj 30 % vrednosti programa s strani lokalnih skupnosti, kar izkazuje z ustrezno dokumentacijo (6 točk),
* v višini najmanj 25 % vrednosti programa s strani lokalnih skupnosti, kar izkazuje z ustrezno dokumentacijo (4 točke),
* v višini najmanj 30 % vrednosti programa s strani drugih virov, kar izkazuje z ustrezno dokumentacijo (2 točki),
* v nižjih vrednostih kot v prejšnjih treh alinejah s strani lokalnih skupnosti ali drugih virov, kar izkazuje z ustrezno dokumentacijo (1 točka).

7. Prijavitelj s sedežem v Triglavskem narodnem parku (v nadaljnjem besedilo: TNP) prijavlja program na območju TNP v skladu z Zakonom o Triglavskem narodnem Zakon o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20):

* prijavitelj s sedežem v TNP prijavlja program na območju TNP (4 točke),
* prijavitelj s sedežem izven TNP prijavlja program na območju TNP (2 točke),
* prijavitelj ne prijavlja programa na območju TNP in nima sedeža v TNP (0 točk).

**Dodatna merila za ocenjevanje javnih socialnovarstvenih programov so:**

1. Prijavitelj programa ima status humanitarne organizacije ali status društva oziroma status nevladne organizacije v javnem interesu na področju socialnega varstva ali status društva oziroma status nevladne organizacije v javnem interesu na področju družinske politike ali status invalidske organizacije:

* prijavitelj programa ima status (3 točke),
* prijavitelj programa nima statusa (0 točk).

2. V program prijavitelja so vključeni prostovoljci po predpisih, ki jih ureja Zakon o prostovoljstvu (Uradni list RS, št. 10/11, 16/11 – popr. in 82/15), ki med drugim določa tri vrste: (1) organizacijsko, (2) vsebinsko in (3) drugo prostovoljno delo. Zakona o prostovoljstvu v 7. členu določa, da se za prostovoljca šteje posameznik, ki prostovoljsko delo izvaja redno in najmanj 24 ur letno. Prostovoljci s svojim delom prispevajo k izvajanju programa v letu sofinanciranja:

* v program so vključeni vsaj trije prostovoljci, kar prijavitelj dokazuje z ustrezno dokumentacijo (3 točke),
* v program sta vključena eden ali dva prostovoljca, kar prijavitelj dokazuje z ustrezno dokumentacijo (1 točka),
* v programu bodisi ni vključenih prostovoljcev bodisi so vključeni, vendar prijavitelj tega ne izkazuje z ustrezno dokumentacijo (0 točk).

3. Prijavitelj je za prijavljeni program za leto (2020 ali 2021) pridobil sredstva na centraliziranih evropskih ali drugih mednarodnih razpisih:

* prijavitelj je za prijavljeni program za leto 2020 ali 2021 večkrat pridobil sredstva na centraliziranih evropskih ali drugih mednarodnih razpisih (2 točki),
* prijavitelj je za prijavljeni program za leto 2020 ali 2021 vsaj enkrat pridobil sredstva na centraliziranih evropskih ali drugih mednarodnih razpisih (1 točka),
* prijavitelj za prijavljeni program za leto 2020 ali 2021 ni pridobil sredstev na centraliziranih evropskih in drugih mednarodnih razpisih (0 točk).

4. V programu se omogoča izvajanje prakse in drugih študijskih obveznosti za bodoče strokovne delavce (dokazilo: potrdilo fakultete) v šolskem letu 2020/2021 ali 2021/2022:

* v programu se omogoča izvajanja prakse in drugih študijskih obveznosti za bodoče strokovne delavce v šolskem letu 2020/2021 ali 2021/2022 (2 točki),
* v programu se ne omogoča izvajanje prakse in drugih študijskih obveznosti za bodoče strokovne delavce v šolskem letu 2020/2021 ali 2021/2022 (0 točk).

5. Prijavitelj je bil za prijavljen program s strani ministrstva že sofinanciran kot večletni program v okviru prejšnjih javnih razpisov:

* prijavitelj je za prijavljen program že bil sofinanciran kot večletni program 2 obdobji ali več (6 točk),
* prijavitelj je za prijavljen program že bil sofinanciran kot večletni program 1 obdobje (4 točke),
* prijavitelj za prijavljen program še ni bil sofinanciran kot večletni program (0 točk).

Programom, ki so v skladu z merili za izbor dosegli ustrezno število točk, se v skladu z izračuni iz javnega razpisa dodelijo sredstva za stroške dela po naslednjih osnovah:

|  |  |  |  |
| --- | --- | --- | --- |
| Strošek dela / obseg zaposlitve letno (število ur): | ¼ zaposlitve letno  522 ur | ½ zaposlitve letno  1040 ur | celoletna zaposlitev  2080 ur |
| za strokovne vodje programov | - | 18.000 evrov | 36.000 evrov |
| za strokovne delavce | 7.750 evrov | 15.500 evrov | 31.000 evrov |
| za laične delavce z najmanj višjo strokovno izobrazbo | 6.750 evrov | 13.500 evrov | 27.000 evrov |
| za laične delavce z vključno srednjo izobrazbo | 5.125 evrov | 10.250 evrov | 20.500 evrov |

Pri javnih socialnovarstvenih programih, sofinanciranih s strani ministrstva, ki imajo večje število zaposlenih, se lahko prijavitelju prizna strokovnega vodjo programa, kot je razvidno iz spodnje tabele:

|  |  |
| --- | --- |
| Število zaposlenih sofinanciranih s strani ministrstva: | Število priznanih strokovnih vodij: |
| Od 1 do vključno 7,99 zaposlenih | 1 strokovni vodja |
| Od 8 do vključno 11,99 zaposlenih | 2 strokovna vodja |
| Od 12 do vključno 15,99 zaposlenih | 3 strokovni vodje |
| Od 16 do vključno 19,99 zaposlenih | 4 strokovne vodje |
| ipd. | ipd. |

Izbranim javnim socialnovarstvenim programom bodo na zahtevo prijavitelja odobreni stroški materiala ter storitev v višini (določeni v VI. poglavju tega javnega razpisa) do 10 % priznanih stroškov dela (določeni v VI. poglavju tega javnega razpisa).

Izbranim namestitvenim programom (materinski domovi, varne hiše, zatočišča, krizni centri, stanovanjske skupine na področju duševnega zdravja, bivalne skupnosti za invalide, terapevtske skupnosti, komune, stanovanjske skupine za odvisnike, nastanitvene programe za brezdomce, zavetišča za brezdomne uživalce drog,...), se bodo na zahtevo prijavitelja priznali stroški materiala ter storitev v višini do 20 % priznanih stroškov dela.

Izbranim programom za dnevne centre za otroke in mladostnike, dnevne centre za romske otroke in mladostnike, se bodo na zahtevo prijavitelja priznali stroški materiala ter storitev v višini do 30 % priznanih stroškov dela.

**Predlog za sofinanciranje javnih socialnovarstvenih programov:**

**Na podlagi zgoraj navedenih meril in ob upoštevanju izračunov za stroške dela in za stroške materiala ter storitev je komisija podala predlog za sofinanciranje naslednjih 10 javnih socialnovarstvenih programov za obdobje od leta 2022 do leta 2028, in sicer:**

# ****Programi za preprečevanje nasilja, obravnavo žrtev nasilja in programov za delo s povzročitelji nasilja:****

1. Društvo ženska svetovalnica, Krizni center za ženske in otroke, žrtve nasilja

Program je zbral 48 točk.

Komisija predlaga, da se program sofinancira v skupni višini 225.600,00 EUR, in sicer za stroške dela 188.000,00 EUR in stroške materiala ter storitev v višini 37.600,00 EUR.

1. Društvo SOS telefon za ženske in otroke- žrtve nasilja, SOS telefon za ženske in otroke - žrtve nasilja

Program je zbral 49 točk.

Komisija predlaga, da se program sofinancira v skupni višini 177.650,00 EUR, in sicer za stroške dela 161.500,00 EUR in stroške materiala ter storitev v višini 16.150,00 EUR.

# ****Programi na področju preprečevanja zasvojenosti, ki so namenjeni uporabnikom prepovedanih drog, osebam, ki so se znašle v socialnih stiskah zaradi alkoholizma, osebam, ki imajo težave na področju motenj hranjenja in drugih oblik zasvojenosti:****

1. Šent - Slovensko združenje za duševno zdravje, Mreža programov za zmanjševanje škode zaradi drog

Program je zbral 48 točk.

Komisija predlaga, da se program sofinancira v skupni višini 382.400,00 EUR, in sicer za stroške dela 337.750,00 EUR in stroške materiala ter storitev v višini 44.650,00 EUR.

# ****Programi na področju duševnega zdravja:****

1. Zavod Franko Maribor, Zavod za razvijanje, načrtovanje in izvajanje dela v skupnosti, Prehodna stanovanjska skupina

Program je zbral 46 točk.

Komisija predlaga, da se program sofinancira v skupni višini 59.400,00 EUR, in sicer za stroške dela 49.500,00 EUR in stroške materiala ter storitev v višini 9.900,00 EUR.

1. Zavod za pomoč družini na domu Vitica, Gornja Radgona, so.p., Dnevni center IZZA - za osebe s težavami v duševnem zdravju

Program je zbral 45 točk.

Komisija predlaga, da se program sofinancira v skupni višini 75.700,00 EUR, in sicer za stroške dela 67.000,00 EUR in stroške materiala ter storitev v višini 8.700,00 EUR.

# ****Programi za brezdomce:****

1. Mozaik, društvo za socialno vključenost, so.p., Pomoč na vratih - Terensko delo s potencialnimi brezdomnimi osebami in zagovorništvo

Program je zbral 48 točk.

Komisija predlaga, da se program sofinancira v skupni višini 73.700,00 EUR, in sicer za stroške dela 67.000,00 EUR in stroške materiala ter storitev v višini 6.700,00 EUR.

# ****Programi za otroke in mladostnike, prikrajšane za normalno družinsko življenje in programi, namenjeni otrokom in mladostnikom s težavami v odraščanju:****

1. Ljudska univerza Radovljica, Mladinski dnevni center KamRa

Program je zbral 47 točk.

Komisija predlaga, da se program sofinancira v skupni višini 73.700,00 EUR, in sicer za stroške dela 67.000,00 EUR in stroške materiala ter storitev v višini 6.700,00 EUR.

1. Center za socialno delo Gorenjska, Dnevni center za otroke in mladostnike DC Ω

Program je zbral 56 točk.

Komisija predlaga, da se program sofinancira v skupni višini 87.100,00 EUR, in sicer za stroške dela 67.000,00 EUR in stroške materiala ter storitev v višini 20.100,00 EUR.

# ****Programi za starejše, ki jim grozi socialna izključenost ali potrebujejo podporo in pomoč v vsakodnevnem življenju:****

1. Aloja, Zavod za dolgotrajno pomoč, Maribor, Svetovanje in podpora pri demenci DE mentia Consulting and support - DeCo

Program je zbral 45 točk.

Komisija predlaga, da se program sofinancira v skupni višini 39.600,00 EUR, in sicer za stroške dela 36.000,00 EUR in stroške materiala ter storitev v višini 3.600,00 EUR.

# ****Programi socialnega vključevanja Romov:****

1. Raziskovalno izobraževalno središče Dvorec Rakičan, Zeleno in zdravo socialno vključevanje Romov - ZZ Rom

Program je zbral 46 točk.

Komisija predlaga, da se program sofinancira v skupni višini 69.300,00 EUR, in sicer za stroške dela 63.000,00 EUR in stroške materiala ter storitev v višini 6.300,00 EUR.

Minister je sprejel predlog komisije in odločil, kot izhaja iz I. točke izreka tega sklepa.

Za leto 2022 je višina sredstev sofinanciranja za javne socialnovarstvene programe določena s tem sklepom. Z izbranimi prijavitelji bo sklenjena pogodba o sofinanciranju socialnovarstvenega programa.

Skladno z II. točko izreka tega sklepa bo za obdobje od leta 2023 do leta 2028 za izbrane javne socialnovarstvene programe zagotovljeno sofinanciranje s sklenitvijo pogodbe o sofinanciranju za posamezno leto na osnovi izračuna iz VII. poglavja javnega razpisa za sofinanciranje socialnovarstvenih programov za leto 2022 in upoštevanju osnov za odmero stroškov dela, ki bo objavljena v javnem razpisu za sofinanciranje socialnovarstvenih programov za posamezno tekoče leto, pri čemer bodo upoštevana razpoložljiva proračunska sredstva v posameznem letu. V primeru, da se bodo zmanjšala proračunska sredstva, bo predstojnik ministrstva izdal poseben sklep.

O stroških postopka je bilo odločeno na podlagi prvega odstavka 118. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), kot izhaja iz III. točke izreka tega sklepa.

**POUK O PRAVNEM SREDSTVU:**

Zoper ta sklep je na Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, dovoljena pritožba v roku 8 dni od njegovega prejema. Pritožba se vloži pisno ali ustno na zapisnik pri organu, ki je sklep izdal. Vložena pritožba ne zadrži podpisa pogodb z izbranimi vlagatelji. Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje prijav.

|  |  |
| --- | --- |
|  | Janez CIGLER KRALJ |
|  | MINISTER |

Vročiti:

* prijaviteljem – osebno